钦定古今图书集成/历象汇编/庶征典/第168卷 > 《田家杂占》 > 元
## 钦定古今图书集成/历象汇编/庶征典/第168卷 > 《田家杂占》 > 元

### 顺帝至正十七年鸡雏鸣

按《元史顺帝本纪》。不载　按《续文献通考》。至正十七
年春三月。上海李胜一家鸡伏七雏。一雏作牡鸡状。
鼓翼长鸣。

至正十八年，鸡雏有四足。

按《元史顺帝本纪》不载　按《续文献通考》，“至正戊戌
春正月，钱塘卢子明家一鸡伏九雏，一雏有四足，二
足在翼下，不数日皆死。而其家亦无他异。”

至正二十二年，鸡有二形。

按《元史顺帝本纪》。不载　按《续文献通考》，二十二年，
龙泉县人家一鸡二形，一边毛羽纯雄，一边毛羽纯
雌，能雄鸣，又能雌伏。

至正二十五年，雄鸡有子。

按《元史顺帝本纪》。不载　按《续文献通考》。二十五年。
瑞安县郑镇抚家。有雄鸡生子。杀之。腹中有子累累
然。